ANC weelderige leefstyl
Terloops, op die galadineevan die ANC op 11 Januarie 2019 met hul 107de viering was daar 205 tafels met 10 sitplekke elk en om net ŉ sitplek aan die tafel van adjunk-pres. David Mabuza te kon kry, moes R500 000 per persoon opgedok word. Vir ŉ sitplek aan die tafel van CRS, die sg. Titaanpakket, gekos was die prys “onderhandelbaar”.
Op die spyskaart was o.m. gerookte hoenderborsies en gepekelde broccoli en avokado mouse en as hoofgereg lamsvleis en gekaramelliseerde uitjies, met nagereg sitroengras crème brûlée. By die kroeg het o.a. Hennessy 1765 beperkte uitgawe konjak R45 per glas gekos en R1 350 per bottel. Glenfiddich en Glenlivet Single Malt Whiskey R50 per glas of R1 500 per bottel.
Waar kom die miljoene in die land wat vir die ANC stem, maar nie weet waar hul volgende maaltyd vandaan kom nie, in die prentjie?
ANC-SA uitgerafel voor Zondo-kommissie
Om ŉ idee te kry van die verrotte korrupsie in die land onder die ANC-bewind die afgelope 25 jaar, moet die onthullings voor die Zondo-kommissie na staatskaping as ŉ Godgegewe beskou word. Dit geld veral die sistematiese, akkurate en kalm wyse waarop voormalige uitvoerende hoof van Bosasa, Angelo Agrizzi, ongelooflike feite een vir een op die tafel plaas.
Enkele van die skokkendste is die volgende:
Dit kom daarop neer dat Bosasa ontsaglik misbruik is as melkkoei om miljarde der miljarde rand uit die staatskas te korrupteer d.m.v. omkopery en onwettige staatstenders – in effek ŉ tweede geval van staatskaping deur die ANC naas die Gupta-saga.
Met Bosasa is tot R6 miljoen per maand in note vir lank as omkoopgeld deur Bosasa aan ŉ groot verskeidenheid amptenare in staatsdepartemente en staatsondernemings betaal. In ruil daarvoor is oor die afgelope sowat sewe jaar miljarde der miljarde rand in staatskontrakte aan Bosasa toegeken vir ŉ verstommende verskeidenheid “dienste”.
So bv. het Bosasa het sowat R400 miljoen vooruit ontvang vir heiningkontrak by DKD sonder dat enige werk gedoen is, terwyl Sondolo IT, ŉ Bosasa-filiaal, het die DKD gefaktureer het vir R106 miljoen slegs 13 dae nadat die tender toegeken is.
Bosasa het 32 769 dokumente binne paar dae op hul rekenaarstelsel uitgewis ten einde inkriminerende getuienis vir Spesiale Ondersoek Eenheid (SOE) weg te steek.
Die gewese stigter en uitvoerende hoof van Bosasa, Gavin Watson, het ŉ verhouding met oud-pres. Jacob Zuma gehad waarin hy aan hom (Zuma) kon dikteer wat om te doen.
Nomvale Mokoyane, ANC voorbok en minister van waterwese en omgewingssake, kry R50 000 per maand en vir meer as 10 jaar elke Kersfees kiste drank en honderde kilogram vleis.
Dit blyk dat Bosasa eintlik in sonde ontvang en gebore is met die vroedvroue die volgende voorbokke van die ANC Vroueliga, wat oorspronklik Dyamba Holdings gestig het en wat toe doelgerig in Bosasa omskep is: Baleka Mbete, Nomvula Mokonyane, Nosiviwe Mapisa-Nqakula, Lindiwe Sisulu en Hilda Ndude.
Oor die algemeen moet tot die slotsom gekom word dat daar nie ŉ manier is dat die topeskadron van die ANC, insluitende pres. Cyril Ramaphosa en ander soos Jeff Radebe, nie geweet het van die plunderende korrupsie deur die Guptas, Bosasa en voor dit die wapenskandaal en nou ook dit wat besig is om met die Mpati-ondersoek na die OBK uit te peul nie. Die korrupsie het eenvoudig geen grense nie en die kernvraag nou is: Wat gaan wetsgehoorsame belastingbetalers, in besonder die blanke/Afrikaner daaromtrent doen? Gaan hulle langer belasting betaal om staatskorrupsie te finansier, of is dit tyd om ter wille van oorlewing en voortbestaan op te staan, belastings terug te hou en elders konstruktief aan te wend? Na ons beskeie mening is 2019 die tyd om daadwerklike antwoord op hierdie vrae te gee.
Te midde van soveel verstikkende politieke korrektheid in die wêreld luister gerus na die nugter siening van hierdie Amerikaanse swart pastoor – en skep moed uit sulke realisme. Kyk Hier
Gaan die Boere opstaan?
Dit is ons submissie dat in die Bybel vier tipes samelewings verbande vir God belangrik is, nl. huwelike tussen man en vrou, gesinne met ouers en kinders, families en dan volke. Bv. waarom die ellelange familieregisters – dit is omdat dit vir God belangrik is.
Die punt is dat die verskeidenheid van volke ooreenkomstig die wil van God is en dat daarom ook op die Afrikaner die onus rus om sy volksidentiteit te erken, te koester en uit te bou. Hierdie siening is reëlreg teenoor die strewe van die Illuminati of NWO van eenwêreld met alle etniese en kulturele grense uitgewis.
Daarom sê ons dat al hoe blanke Afrikaans sprekendes in SA sal kan oorleef, menslik gesproke, is om as volk te verenig, saam te staan en selfbeskikking toe te pas – altyd met respek vir ander nasionaliteite, etnisiteite en groeperings. Die eintlike naam vir die Afrikanervolk is die Boerevolk, soos wat dit deur die eeue ontwikkel het tot vandag toe.
In die huidige omstandighede van die land en die wêreld – gaan die Boerevolk opstaan, verantwoordelikheid vir sy eie lot aanvaar onder Gods albestier en so sy plek in die wêreld inneem?
Zondo-kommissie: Sweer wat oopbars
Uit die getuienis voor die Zondo-kommissie na staatskaping wat tans uitstroom en daagliks op TV voor die oë en ore van die hele land afspeel, word getoon in watter ongelooflike mate SA die afgelope 25-jaar stelselmatig deur ANC-bewind afgebreek is. Die korrupsie is eenvoudig duiselingwekkend.
Veral die getuienis van die voormalige bedryfshoof van die maatskappy Bosasa, Angelo Agrizzi, soos wat hy dit duidelik en op die punt af uitspel, toon dat die geval Bosasa op sy eie staatskaping is. Vroeër is getuienis voor die kommissie het die geblyk hoe die land tydens Jacob Zuma-era, in medewerking met die Guptas, gekaap is, maar Bosasa is nou hoofstuk twee.
Pas het die Mpati-kommissie begin met sittings oor wat in en rondom die Openbare Beleggingskorporasie (OBK) gebeur het en kommentators voorspel dat daar waarskynlik hoofstuk drie van staatskaping gaan uitkom. Hoe dit ookal sy, die punt is dat met die implisering ANC- en regeringsleiers tot op die hoogste vlak, die slotsom onvermydelik is dat SA regeer word deur ŉ bende rampokkers.
Jammer om dit so te stel, maar dit is die waarheid, waarvan nie weggeskaam kan word nie. Hieruit vloei allerhande noodwendige gevolge, soos die gruwelike wyse waarop die armes in die land ingedoen word, die klug wat gemaak word van swart ekonomiese bemagtiging en die vraag of blanke belastingbetalers langer ŉ bedeling moet finansier wat duidelik daarop ingestel is om hulle te ondergrawe?
Suid-Afrika het by ‘n kruispad gekom en vir hulle wat wil oorleef en vooruitgaan, is dit tyd vir drastiese besluite.
Die gevaar van Eskom
Van al die onlangse nuus in ŉ snelveranderende Suid-Afrika is die enkele gevaarlikste verwikkeling, dié omtrent die finansieel wankelende Eskom. Volgens die nasionale kragvoorsiener self gaan die onderneming vir die 2018/19 boekjaar ŉ verlies van R11,2 miljard ly en dit bo-op sy reeds bestaande skuld van R419 miljard – ŉ syfer wat oor die volgende drie jaar kan oploop na R650 miljard.
Wat nou gebeur, is dat Eskom geld leen om rente op sy skuld te betaal, m.a.w. dit is ŉ afwaartse spiraal in dieper skuld in. Die redes hiervoor is infrastruktuur wat oor 25 jaar nie opgegradeer is nie, begrotingsberamings vir die nuwe Medupi en Kusile kragsentrales wat totaal handuitgeruk het en die kragvoorsiener wat deur grootskaalse korrupsie en wanbestuur as ŉ melkkoei vir persoonlike selfverryking misbruik is.
Hieroor kan natuurlik in meer detail ingegaan word, maar die punt is, soos wat tans gesien kan word, daar geen omdraaipunt in sig is vir die afwaartse skuldspiraal van Eskom nie. Terwyl ŉ mens positief moet bly en positiewe woorde moet spreek, moet die realiteit in die oë gekyk word dat indien Eskom as nasionale kragvoorsiener sou vou, dit letterlik nag in SA kan wees soos nog nooit tevore nie.
Dit kan beteken geen elektrisiteit vir yskaste, kasregisters, petrolpompe, Internet – noem maar op – en die maatskaplike en misdadige gevolge wat daaruit kan spruit. Dit is ŉ aaklige scenario, waarvoor proaktief effektiewe gebeurlikheidsbeplanning en implementering spoedeisend gedoen behoort te word.
Na ons mening kan nie langer gewag word vir die regering en Eskom om die situasie te beredder nie. Daar moet bv. private alternatiewe energie-opwekking op grootskaal geïmplementeer word, om strategie uitgewerk en in plek gestel word, ens. Ons het nie al die oplossings nie, maar dat daar wel unieke oplossings moet kom, terwille van beskawing, oorlewing en voortbestaan, veral ook vir die Afrikaner en die swakkes in die samelewing, is verseker.
Eskom of alternatiewe energie?
Wat is kans vir alternatiewe energie vir meeste Suid-Afrikaners? Kan dit wees dat slegs dié wat nie alternatiewe energie kan bekostig nie, aan Eskom gekoppel bly?
Hoe volhoubaar is Eskom nog?
Bedenkinge oor volhoubaarheid van ESKOM wat geld leen om skuld te diens
Zimbabwe: Op rand van ineenstorting?
Is Zimbabwe huidiglik op die rand van ineenstorting?
Wie is reg en wie is verkeerd?
VSA verlam omdat Trump geld vir muur met Meksiko wil hê en Demokrate weier om dit te gee
Bladsy 10 van 99